བྱིས་པ་དང་བྱིས་པའི་བར་དུ་འགལ་བ་འབྱུང་སྲིད་པ་ནི་སྨྲས་མེད་ཡིན་མོད།ཨ་མས་རྗེས་ཕྱོགས་བྱིས་པ་ག་གེ་མོ་དང་མཉམ་དུ་རྩེ་མི་དགོས་ཞེས་རང་གི་བྱིས་པ་ལ་བཀའ་ཕབ་པ་ནི།བྱིས་པར་ཕན་ཆེད་དུ་ཡིན་མོད།མི་ལ་འགྲོགས་འདྲིས་ཀྱི་སྦྱང་བརྡར་གོ་སྐབས་རྨ་མེད་པ་ཞིག་འཕྲོག་པ་ཡིན།འགལ་རྐྱེན་དང་བར་གེགས་མེད་པའི་འཕེལ་རྒྱས་ནི་དོན་དམ་གྱི་འཕེལ་རྒྱས་ཤིག་མིན་པ་ནང་བཞིན།བར་གེགས་ཀྱིས་ནམ་དུ་ཡང་འཚར་ལོངས་ལ་སྒུལ་ཤུགས་སྩོལ་བ་རེད།བྱིས་པའི་མ་འོངས་འཚོ་བའི་ཁྲོད་ཀྱི་རང་སྲུང་དང་གཞན་བསྟུན་སོགས་ཀྱི་ནུས་རྩལ་རང་རྒྱུད་ལ་འབྱོར་མ་ནུས་པས།དེང་སང་ལོན་ན་སུམ་ཅུའི་བྱིས་པ་ཞེས་པ་ཞིག་བྱུང་ཡོད།དེ་ནི་ཕ་མ་དང་རྒན་པའི་རོགས་དན་མེད་ཚེ་རང་ཚུགས་ཐུབ་པའི་ཐག་གཅོད་དང་གདམ་ཀ་བྱེད་པའི་ནུས་པ་མེད་པ་ཅན་གྱི་མི་རྒན་ལ་ཟེར་བ་རེད།བྱིས་པའི་འགྲོ་འདུག་ཉལ་ཆག་ལ་ལྟ་རྟོག་དང་སྲུང་སྐྱོབ་ཐལ་དྲག་པའི་མཇུག་འབྲས་ཡིན་པར་ཡང་བསྙད་པ་རེད།